স্টাফ রিপোর্টার ॥ হবিগঞ্জ শহরের পৌর মার্কেটের ২য় তলায় অবস্থিত দি মেডিনোভা ল্যাবকে ১০ হাজার টাকা জরিমানা করেছেন ভ্রাম্যমান আদালত। এছাড়াও চৌধুরী বাজার এলাকায় অবস্থিত আহছানিয়া ডেন্টাল কেয়ারকে সিলগালা করা হয়েছে। গতকাল সোমবার দুপুরে ভ্রাম্যমান আদালতের ম্যাজিষ্ট্রেট একরামুল সিদ্দিক ও হাসান মারুফ এ জরিমানা করেন। জানা যায়, গতকাল দুপুরে শহরের পৌর মার্কেটের ২য় তলায় অবস্থিত দি মেডিনোভা ল্যাবে অভিযান চালায় ভ্রাম্যমান আদালত। এ সময় অপরিচ্ছন্ন অবস্থায় রোগীদের চিকিৎসা ও পরিক্ষা-নিরিক্ষা করার অভিযোগে ১০ হাজার টাকা জরিমানা করা হয়। এবং আগামী এক সপ্তাহের মধ্যে ল্যাবের সকল সমস্যা সমাধান করার নির্দেশ দেয়া হয়। এদিকে, চৌধুরী বাজার এলাকায় অবস্থিত আহছানিয়া ডেন্টাল কেয়ারে অভিযান চালালে ম্যাজিষ্ট্রেট দেখে ডাক্তার ও তার অন্যান্য স্টাফরা পালিয়ে যায়। পরে ...